**Program výmenník KVP 2016**

**1) KZ KVP projekt.- Január December 2015, 1x týždenne. Zdenka Košová**

Neformálna skupina KZ KVP, ktorá vybudovala menšiu komunitnú záhradu na pozemku výmenníka KVP naďalej sa zapája do rôznych aktivít- Herbár, Malá škola záhradkára, Eko Talke , kde hlavným cieľom je zapájať, naučiť, povzbudiť a motivovať obyvateľov KE do rôznych aktivít. Stretnutie pracovné raz týždenne.

---------------------------------------------------------------------------------------------------------------------------

**2) Bylinke, marec, máj , jún, september, november 2016- Peter Horváth**

Bylinkové potulky, kde zámerom je obnoviť tradíciu zbierania liečivých rastlín a plodov v mestách. Je zamerané na všetkých obyvateľov Košíc, bylinkárov a nadšencov zdravého životného štýlu.

---------------------------------------------------------------------------------------------------------------------------

**3) Herbár Dulenka : Január- marec 2016, 1x týždenne- Martin Pizňak**

Bylinky spájajú krásu a liečivu silu prírody. Komunitno-umelecký projekt výmenníka KVP aj tento rok bude pokračovať, nakoľko v KZ KVP pribudlo tohto roku veľa nových rastlín a hlavne byliniek. Herbár Dulenka bol v roku 2015 vystavený v ZŠ Janigová, v Botanickej záhrade UPJŠ a vo výmenníku Wuppertálska. Projekt je zameraný na širšiu cieľovú skupinu deti, mládež, dospelí. Herbár je hlavne edukačný projekt, kde sa účastníci i naučia spoznávať bylinky. Dnes má herbár 25 gigantických listov plánujeme z neho vytvoriť veľké dielo, ktoré bude mať na zozname všetky rastliny nachádzajúce sa v KZ KVP.

---------------------------------------------------------------------------------------------------------------------------

**4) Malá škola záhradkárov: marec- máj 2016 –koordinátor projektu Martin Pizňak**

Originálny nápad ako ukázať mladým ľuďom, že dopestovanie vlastnej úrody nie je zložité. Cieľom je zlepšiť vzťah žiakov ku prírode, svojmu okoliu a osvojiť si jednoduché postupy a princípy pestovania..

---------------------------------------------------------------------------------------------------------------------------

**5) Záhradná architektúra: marec- apríl 2016 , 2 dvojdňový workshop. Ján Dlabal**

Pred výmenníkom Wuppertálska sa vybuduje nová záhrada s pomocou obyvateľov KVP. Workshop ich naučí základné princípy tvorby záhrad, využitie rastlín v záhradníctve, vnímať priestor a pracovať s ním. Naučenú teóriu premenia na prax priamo na mieste a vo vlastnej záhrade. Tým, že účastníci vlastnoručne vybudujú záhradu a vysadia ju, získajú k nej bezprostredný vzťah a budú ju chrániť.

---------------------------------------------------------------------------------------------------------------------------

**6) Ako nájdem výmenník ? apríl 2016 – Martin Pavlov**

Do výmenníka vedú 4 rôzne prístupové cesty, pomocou ktorých je možno sa dostať do výmenníka Wuppertálska. Deti spolu s umelcom privedú k nám oveľa viacej návštevníkov a to v podobe navigácie , ktorú vytvoria street artom. Cieľom je označiť trasu do výmenníka názvami byliniek a vytvoriť z neho tzv. informačný chodníček , ktorý dovedie návštevníkov priamo do výmenníka a KZ KVP.

----------------------------------------------------------------------------------------------------------------------------

**7) Keramické KVP ečko, október 2016 – Martina Tajtáková**

Keramický workshop pod vedením Martiny Tajtákovej je nosnou aktivitou pre deti, mládež a dospelákov. Práca s hlinou podporuje u ľudí kreativitu a fantáziu. Výstava keramických KVPečkárov spojená s workshopom, kde účastníci si sami vyrobia svoj vlastný keramický výrobok.

.....................................................................................................................................................

**8)Výmenníková kôlnička: Tesársky workshop , november 2016 - Andrea Andrejková**

Vo výmenníku KVP počas troch dni bude prebiehať tesársky workshop, kde účastníci sa budú môcť naučiť pracovať s drevom, spoznajú jeho možnosti využitia a spolu s lektorkou tak budú môcť vyrobiť informačné tabuľky potrebné na označenie rastlín , ktoré sú vysadené v KZ KVP a Prednej záhrady. Účastníci vlastnou tvorbou tak pridajú ďalšiu hodnotu záhrad , vyrobia sa tabule či už odkazové, poučné, obrázkové, ktoré sa budú inštalovať v záhradách.

---------------------------------------------------------------------------------------------------------------------------

**9) Výroba prírodnej kozmetiky raz mesačne február- december 2016- Andrea Imrichová**

Obľúbené workshopy o výrobe a príprave domácej prírodnej kozmetiky. Pravidelne, vždy raz do mesiaca sa vo Výmenníku Wuppertálska. O vlastné recepty a postupy sa podelí lektorka, Andrea Imrichová Süli.

 ----------------------------------------------------------------------------------------------------------------

**10) EkoTalke raz mesačne prvý pondelok v mesiaci. Február – December 2015, - Terézia Hňačičová Debnička od babičky**

Pomocou odborných prednášok prebiehajúcich vo výmenníku sa návštevníci majú možnosť neformálne vzdelávať a prispieť tak aj svojimi zaujímavými témami čo najbližšie k ľuďom. Aktuálne témy sú prevažne orientované na záhradkársku, prírodnú, farmárčenie , kulinársku ale aj cestovateľskú diskusiu. Každý tu dostane priestor rozprávať pomocou čoho bude mať možnosť sa vyjadriť v mene prírody.

**Termíny : 9.2.2016, 8.3.2016, 19.4.2016, 10.5.2016, 7.6.2016.**

---------------------------------------------------------------------------------------------------------------------------

**11) Postavme si Wuppertál: Helmut Bistika jún 2016**

Prezentácia partnerského mesta Košice prostredníctvom modelu mesta a budov na streche výmenníka Wuppertálska. Umelec v spolupráci so žiakmi postaví kartónové modely, naučí deti, ako pracovať s papierom, ako vnímať priestor a architektúru mesta a aké sú princípy urbanizmu.

---------------------------------------------------------------------------------------------------------------------------

**12) Deň nápadov: február, apríl, október , december 2016.-Ingrid Pizňaková**

Tematické tvorivé dielne 4x počas školského roku. Fašiangová, Veľkonočná, Halloweenska a Vianočná téma.

---------------------------------------------------------------------------------------------------------------------------

**13) Narodeniny KZ KVP a Otvorenie novej záhrady s názvom Predná záhrada**

10.9.2016 oslávime narodeniny KZ KVP, návštevníkom ponúkneme rôzne aktivity, workshopy a prednášky, hudobný program, animácie pre deti. V závere podujatie oficiálne otvoríme Prednú Záhradu.